第6屆香港立法會補選 (2018年3月)

第6屆香港立法會第1次補選又叫做2018年3月香港立法會補選，響2018年3月11號舉行，以填補喺香港高等法院裁定由2016年10月12號開始喪失立法會議員就任資格嘅羅冠聰、游蕙禎、梁頌恆同姚松炎分別喺三個地區直選即係香港島選區、九龍西選區同新界東選區嘅民選議席同建築、測量、都市規劃及園境界功能界別議席空缺。

背景
2017年9月14號，選舉管理委員會計劃2018年3月11號就四個立法會議席空缺舉行補選，當日要補選填返四個立法會議席空缺，包括香港島、九龍西同新界東三個地區議席，同埋建築、測量、都市規劃及園境界功能界別嘅一個議席。選管會又解釋，區議會亦都有補選，考慮人力資源嘅情況，補選需要六個月左右嘅時間嚟籌備。

2017年12月1號，政府刊憲公布2018年3月11號舉行立法會補選，填補三個地區直選同一個功能組別議席，提名期由2018年1月16號展開，為期兩個禮拜。選舉管理委員會話，響立法會秘書宣布議席出現空缺之後，選管會已經按照相關法例做出補選安排，響考慮相關因素之後訂響2018年3月11號舉行補選。選管會話政府會全力配合選管會嘅籌備工作，確保立法會補選響公開、公平同誠實嘅情況下依法進行。

取消參選資格風波
參選人入面，港島區周庭同新界東劉頴匡、陳國強都畀選舉主任取消資格，理由係選舉主任覺得佢哋唔係真心同真誠擁護《香港基本法》同效忠香港特區政府。皆因周庭從來都無話過支持港獨，被取消參選資格純粹只係因為佢嘅政治聯繫香港眾志話過要「民主自決」，所以引起好大爭議，甚至引起外國關注。

事件

海麗之友社義工舞弊
民協深水埗區議員楊彧喺選舉後嘅2019年3月15號，喺Facebook上載一段錄音，錄音中人呼籲居民喺311立法會補選投畀鄭泳舜，之後可以向民建聯攞福袋。鄭泳舜回應時聲稱喺整個過程入面，自己同競選團隊都遵守選舉法例。

2019年10月，廉政公署落案起訴親中團體九龍社團聯會屬會「海麗之友社」兩個義工鄧奕梅同王維霞，同埋兩個海麗邨居民，指佢哋涉嫌喺呢場補選入面違反《選舉條例》。呢兩名義工涉嫌向居民派「福袋」，誘使居民投票畀民建聯，其後兩名海麗邨居民同意，結果四人一齊被告。

歷年多名海麗之友社負責人都係民建聯成員，之後民建聯主席、立法會議員李慧琼亦確認，其中一名被告王維霞曾經受僱於佢嘅辦事處。

案件喺2021年宣判。法庭指「海麗之友社」義工鄧奕梅有串謀意圖，多次向居民發訊提及「民建聯」、「投2號，有嘢送」等信息；而王維霞就負責提供選民名單，佢對串謀協議有認知，最終裁定佢哋兩個罪成。而兩名海麗邨居民罪名唔成立。法庭亦披露，王維霞當時以時薪45蚊受聘於李慧琼議員辦事處，擔任兼職議員助理，一直去到2018年8月31號。

區諾軒請歌手站台唱歌被指舞弊
2018年3月區諾軒喺選舉期間揾咗黃耀明為佢站台唱歌。事隔三年後嘅2021年8月2號，兩人一齊被控選舉舞弊，話佢向選民提供娛樂。

事件隨即引來公眾極大反彈，除咗明哥喺娛樂圈嘅好友例如葉德嫻同何韻詩等聲援之外，泛民主派人士亦批評事件，例如傳媒人曾志豪就形容呢啲係政權無極限嘅清算。而台灣民進黨亦批評香港政府搞紅色恐怖，呼籲國際社會持續關注香港動態給予最大聲援。

選舉候選人搵藝人上造勢活動唱歌並唔係新鮮事。例如親中派梁美芬曾經喺2015年區議會選舉入面搵咗醫生李家仁歌唱改詞版《小明上廣州》去支持佢。另外喺2007年香港特首選舉入面，黎明亦有上台同曾蔭權合唱《奮鬥》一曲。前廉政公署總調查主任查錫我指，李家仁咁樣支持梁美芬，同樣有好大嫌疑，如果廉政公署唔調查嘅話，需要向公眾交代。而

李錦洪同梁家權喺《D100新聞天地》入面提到，呢啲做法不論兩邊陣營都好普遍，例如陳凱欣同鄭泳舜嘅造勢活動，胡杏兒都有去，形容港府係選擇性地翻舊帳。

最終法庭批准區諾軒同黃耀明以2000港元簽保守行為18個月。

選舉結果

香港島

九龍西

新界東

建築、測量、都市規劃及園境界

總結

首次贏出議席嘅初哥

民建聯
鄭泳舜

獨立人士
區諾軒

重新攞返議席嘅舊人

新民主同盟
范國威

獨立人士
謝偉銓

成功連任議席嘅舊人

連任議席失敗嘅舊人

獨立人士
姚松炎

引退唔再連任嘅舊人

攷

2018年立法會補選官方網站
香港01－2018年立法會補選詳細結果專頁

香港立法會選舉
2018年選舉